钦定古今图书集成/明伦汇编/闺媛典/第295卷 > 皇清二十八 > 陈允贞继妻谢氏
## 钦定古今图书集成/明伦汇编/闺媛典/第295卷 > 皇清二十八 > 陈允贞继妻谢氏

按《光州志》：“谢氏，诸生陈允贞继室，光山谢中宪季女。少娴内则，年十三归陈前室吴氏，遗三子三女俱幼稚，氏尽诚抚育，一如己出。及长，悉出簪珥嫁之，为三子毕，娶所生子锽，教诲食服，一与前子同。四子俱得列胶庠。舅姑及祖姑生养死葬尽孝，略无愆仪。夫疾遽逝，哀恸誓死。当兵寇频仍，家室如洗。氏率诸媳纺” 绩为生，不废课业。己亥九月，无疾而逝。